Porkkala Sovieta

Porkkala esas rurala areo apud Helsinki, 50 kilometri weste. Pos duesma mondomilito ol esis lugita da Sovietia por esar garnizono defensanta Leningrad. Per Porkkala-areo e Naissaari en Estonia Sovietia blokusis la navigo a Leningrad en Finlandana Gulfo di Baltika Maro. Per kanoni esis posibla atingar anke Helsinki, chef-urbo di Finlando.

Ye la 19ma di septembro 1944 Finlando e Sovietia subskribis l'armistico. Segun la traktato Finlando donis Porkkala a Sovietia por 50 yari. Sovietia pagis  marki en yaro.
L'areo esis 380 km². Ol kontenis Kirkkonummi, Degerby, Siuntio, Inkoo, parto di Espoo, e la peninsulo di Porkkala. Sovietani konstruktis en Mäkiluoto la militala bazo, en Kirkkonummi la stabo, en Friggesby l'aeroportuo, en Upinniemi la militala portuo, en Båtvik la komercala portuo, la bazala skolo e la kliniko. Anke la fervoyo de Helsinki til Turku venis tra l'areo. Pos 1947 la treno povis vehar tra l'areo - ma nur la fenestri parkovrita.

Entote  Porkkalaani esis evakuita. La maxim granda nombro di Sovietani en Porkkala esis  ( militani,  civili). Por la Sovietani la cirkonstanco esis plu bona kam en Sovietia, qua esis devastita pro la milito.

Dum la yari 1950ma la bazo divenis obsoleta. La baricentro dil kolda milito esis en centrala Europa, ma altralatere la morto di Iosif Stalin e la liberigo di Austria igis la relati inter superpovi plu amikala. Ye la 17ma di septembro 1955 lor prezidanto Urho Kekkonen e lor Sovietiana chefministro Nikolai Bulganin kontratis en Moskva, ke Porkkala retrodonesus a Finlando plu antee kam l'originala kontrato dicis. Samatempe la kontrato pri Amikeso, Koopero e reciproka Helpo inter la stati esis prolongita.

Ye la 26ma di januaro 1956 la frontierala stango esis elevita lastafoye. Nun (pos 50 yari) nur kelka traiti rakontas pri la sovieta tempo en Porkkala.

Kategorio:Historio di Finlando
Kategorio:Sovietia